VIDEO: सुप्रिया सुले की फिसली जुबान, कहा- केंद्रीय मंत्री अब नहीं रहे, किरण रिजीजू ने दिया मजेदार जवाब
सुप्रिया सुले ने लोकसभा में खेल मंत्री के तौर पर किरण रिजीजू की भूमिका की प्रशंसा करते हुए कहा था कि युवाओं को प्रोत्साहित करने में उनका योगदान है। इसके साथ ही उन्होंने कहा कि ‘‘अब वह नहीं रहे।’’
नई दिल्ली: केंद्रीय मंत्री किरण रिजीजू ने सोमवार को राष्ट्रवादी कांग्रेस पार्टी (NCP) की नेता सुप्रिया सुले से कहा कि वह ‘‘जिंदा हैं।’’ दरअसल सुले की जुबान फिसल गई थी और उन्होंने खेल मंत्री के नहीं रहने की जगह गलती से कह दिया था कि केंद्रीय मंत्री अब नहीं रहें। सुले ने यह टिप्पणी लोकसभा में पिछले सप्ताह की थी।सुले ने लोकसभा में खेल मंत्री के तौर पर रिजीजू की भूमिका की प्रशंसा करते हुए कहा था कि युवाओं को प्रोत्साहित करने में उनका योगदान है। इसके साथ ही उन्होंने कहा कि ‘‘अब वह नहीं रहे।’’ इसपर कांग्रेस के गौरव गोगोई ने उनका ध्यान आकर्षित कराया कि रिजीजू अब खेल मंत्री नहीं है, ऐसा बोलना चाहिए जिसपर तत्काल सुले ने सुधार किया।रिजीजू ने ट्वीट किया ‘‘मैं जिंदा हूं और कर्तव्य निवर्हन कर रहा हूं सुप्रिया सुले जी। हल्के फुल्के अंदाज के अलावा मैं आपके द्वारा राजनीति और विचाराधारा से परे एक टीम इंडिया के तहत खेल भावना के साथ कहे गए शब्दों के लिए धन्यवाद देता हूं।’’देखें वीडियो-उन्होंने इसके साथ सुले का वीडियो साझा किया जिसमें वह उनकी और मौजूदा खेल मंत्री अनुराग ठाकुर की प्रशंसा कर रही हैं। रिजीजू इस समय देश के विधि और न्याय मंत्री हैं।